**TU ȘI EU..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-a trezit suava-ți voce ce-a valsat pe-ntâia rază

Așternuturile calde trupul încă mi-l sărută

Nările îmi sunt în transă sub parfumu-ți ce vibrează

În întreaga încăpere...Simt prezența ta placută..

Mă ridic și-mi torn în ceașcă din licoarea aromată

Neagra clipă-a desfătării..doar de gânduri îndulcită

Mă seduce-a ei savoare..cum nu m-a sedus vreodată

Azi, sorbindu-o lângă tine, simt cât sunt de împlinită!...

Ai ieșit zâmbind pe ușă..însoțit de-a mea privire..

Mi-a rămas înfiptă-n suflet carismatica-ți ocheadă

Ești prezent deși făptura ți se scurge-n amintire

Că exist..tu ești de vină..și iubirea-ți mi-e dovadă!

12.09.2017

Focșani.